ЕТИЧЕН КОДЕКС на Клуб Епаньол Бретон
Всички членове на Клуб Епаньол бретон

се задължават да спазват неговия общ Етичен Кодекс

Общи положения

Етичният кодекс формира правила, които следват общоприетите морални – етични норми, принципи и стандарти за поведение на членуващите  в клуб Епаньол бретон, съобразно ценностите и целите залегнали в клуба. 
Всеки един член на КЕБ работи в услуга на обществото и допринася за формиране на положителен облик за самия клуб и в частност за породата “Епаньол бретон”. От членовете на клуба се очаква да възприемат етичните норми за поведение и да ги спазват по между си, с гражданите и организациите и със самите животни.
Кодексът е стандарт за добра практика, който гарантира ключови принцити на работа в клуба – да бъдем добър пример за себе си и за другите, да се отнасяме към всички с уважение и внимание.

Несъобразяването с етичните норми на поведение води до уронване престижа на КЕБ и загуба на доверие от страна на обществото.
Обхват на Кодекса:

Етичните правила на този кодекс са приложими спрямо всички членове на Клуб Епаньол Бретон и се отнасят до:   

а/  взаимоотношенията между самите членове, цялото общество и отделните граждани;

б/  взаимоотношенията между членовете и други клубове, и организации;
в/ отношенията към животните от породата “Епаньол бретон”;
Целта на Етичния кодекс е:
- Да насърчава и развива високи етични и морални норми в клубната работа;

- Да способства осъзнаване и признаване значимостта на всеки полезен труд положен в рамките на клуба;

- Да подкрепя стремежа към утвърждаване на добрата репутация на КЕБ;

- Да възпитава стремежа на всеки член на клуба да защитава доброто име на всеки член на клуба и да утвърждава личната и професионалната му репутация.

Етичният кодекс представлява система от морално-етични норми и правила, които всички членове на клуба доброволно избират и се задължават да съблюдават и изпълняват.

Правила на поведение

Общи правила за поведение

При участието на всеки член в клубния и киноложкия живот на територията на Република България и зад граница , трябва да се спазват следните правила за етично поведение

1. Безусловно спазване и зачитане първенството на закона, защита на неделимите и универсални ценности: човешко достойнство, свобода, равенство и солидарност.

2. Действия, противоречащи на добрата киноложка практика са –недопустими, независимо от причините, които ги обосновават. Добрите намерения не оправдават извършването на такива действия.

3.Членовете трябва да избягват всяко действие, което е или би могло евентуално да бъде окачествено като уронващо доброто име на член на клуба, което респективно е и уронване на доброто име на клуба.
4. Спазването на устава, правилниците и регламентите е в основата на етичното клубно поведение. Въпреки, че не се очаква членовете да познават детайлно всички действащи наредби, те трябва да са запознати с основните правила, засягащи тяхното членство в Клуба, а в случай на колебание да търсят помощта на УС на Клуба.

Вътрешноклубно поведение

1. В отношенията си, членовете на КЕБ се подчиняват единствено на интересите на Клуба. Прилагат установените правила за позитивно отношение, коректност, зачитане честта и достойнството на другия.

2. В общуването помежду си членовете следват принципите на равнопоставеност. Отношенията между тях се ръководят от стремеж към постигане на: доверие, толерантност, етичност и взаимопомощ.

4. Не се допуска поведение, което накърнява личното достойнство и чест на всеки един членуващ.
5. Не се допускат всякакъв вид дискриминация на основата на пол, народност, възраст, малцинствена принадлежност, религия, социални възможности и др.
6. Недопустима е всяка форма  на обиди, клевети и други.

7. Не се допуска личностна агресия към членове на клуба и УС на КЕБ.

8. Членуващите в КЕБ:

- Спазват йерархията при и по повод техните вътрешноклубни отношения;

- Стремят се към обективност и безпристрастност при вземане на решения;

- Поемат отговорност за действията си;

- Всеки член дава личното си мнение и препоръки във връзка с повишаване на ефективността на процесите в КЕБ;

- Толерират свободно общуване между членовете на КЕБ. Създават и поддържат колегиални отношения ;

- Не използват положение в Клуба, за да получат каквото и да било предимство или облаги за тях или близките си;

- Стремят се към организираност при изпълнение на поети лични или управленчески ангажименти;

- Публични изявления на членове на КЕБ следва да са насочени към обективност и истина.

Лично поведение

При изпълнение на клубните си задължения и в обществения си живот членовете на КЕБ следват поведение, което не уронва престижа на КЕБ и неговите членове, като:

1. Изпълняват коректно поетите ангажименти спрямо КЕБ.

2. Развиват себе си и подкрепят развитието на хората в посока опознаване на породата ЕПАНЬОЛ БРЕТОН.
3. Осъждат всякакви форми на пряка и непряка дискриминация.

4. Не могат да получават лични облаги (освен възнаграждения от клуба) от дейността си . Не могат да приемат парични суми или подаръци освен в случаите, когато тези подаръци представляват рекламни материали.

5. Не участват в каквито и да са сделки, несъвместими с тяхното членство, функции или задължения в рамките на КЕБ и представляващи по какъвто и да е начин конфликт на интереси.

6. Членовете не трябва да изразява лични мнения по начин, който може да бъде тълкуван като официална позиция на КЕБ, освен Ръководството на КЕБ, в лицето на Председателя.
7. Спазват УСТАВА на КЕБ, съблюдават законите, регулиращи дейността на КЕБ, както и приетите в клуба вътрешни правила.
8. Не участват в мероприятия, които биха довели до конфликт на интереси и в ущърб на Клуба и негова дейност.
9. Неетично е изнасянето на оклеветяващи твърдения, употреба на неприлични епитети и определения за членове в Клуба в публичното пространство, подкрепа или одобрение на дейност, противоречаща принципите на КЕБ и кинологията.

*Принципи на равнопоставеност - да се тълкува "приносът на всеки член на КЕБ е еднакво важен за дейността на клуба".

Ангажираност на ръководството на КЕБ
1. Ръководството осъзнава значението на личния пример и се ангажира да прилага в най-висока степен и компетентно да организира прилагането на настоящите споделени клубни ценности в условията на прозрачност, диалог и свободна обмяна на мнения, идеи и предложения.

2. Осигурява своевременна и обективна обратна връзка по отношение спазването и прилагането на етичния кодекс на КЕБ.

3. Предприема всички необходими действия за осигуряване на най-високи стандарти за спазване на Устава, Правилници и Регламент на КЕБ, развитие на прозрачно сътрудничество с всички заинтересовани страни вътре и извън КЕБ.

4.Спазва принципа за прозрачност и оповестяване на всички промени, събития, отчетности и други дейности касаещи КЕБ.

5. Предоставя на всички членове равна възможност за изява и развитие.

7. Ръководството развива активно лидерските си качества.

8. Стимулира личната инициатива, развива индивидуалността и работи за повишаване мотивацията на членовете, включително чрез отличия, награди и други форми .

9. Поощрява чувството за колегиално уважение, доверие и коректност в КЕБ, без да толерира постъпки, противоречащи на споделената политика и ценности.

10. Не проявява толерантност към всички форми на безотговорност, некомпетентност, небрежност или престъпно поведение по смисъла на закона на Република България.

11. Гарантира опазване на личните данни и на всяка поверителна лична информация за членуващите в КЕБ, станала му известна, като не допуска накърняване на неприкосновеността на личния живот.

12. Гарантира съблюдаването на всички права и свободи на личността.

13. Води политика на открито общуване с цел бъдещо усъвършенстване и развитие на настоящия Устав, клубна политика и киноложка култура.
ОТНОШЕНИЕТО КЪМ ЖИВОТНИТЕ ОТ ПОРОДАТА  ЕПАНЬОЛ БРЕТОН

1. Членовете трябва да осигуряват храна, вода и медицинско обслужване на своите животни. 
2. Не допуска животните им да водят скитнически начин на живот.

3. Да почиства след своите животни на публични места.

4. Да не развъжда кучета които не са покрили изискванията и да спазва правилника за развъдна дейност

5. Да дава точна и правилна информация на всеки нов собственик за всички качества, характеристики на кучетата, без подвеждаща информация или така, която да е в ущърб на други членове на клуба. 

6. Да подсигурява всички необходими документи на кучетата, редовна ваксинация, обезпаразитяване и преглед при ветеринарен лекар.
ЗАКЛЮЧИТЕЛНИ РАЗПОРЕДБИ
1.Правилата за поведение съдържащи се в този кодекс са неизменна част от ежедневната дейност на КЕБ.   
2. Спазването на кодекса е гаранция за законност на действията на КЕБ.

3. Настоящият кодекс е отворен документ, подлежащ на непрекъснато развитие и обогатяване.
4. За неуредените в този етичен кодекс случаи се прилага действащото законодателство в Република България. 

ДОПЪЛНИТЕЛНИ РАЗПОРЕДБИ
Нормите на настоящия кодекс са доброволно прието морално-етично задължение за поведение на членуващите в КЕБ
